als_Latn dik_Latn sag_Latn
Zinedine Zidane veçse e di se si është të mos kesh në dispozicion as Cristiano Ronaldon e as Gareth Bale këtë sezon, pasi që të dy munguan edhe në ndeshjen e UEFA Super Cup ndaj Sevillas në muajin Gusht dhe tekniku Francez tani do të duhet të bëje një rotacion në linjën e sulmit në ndeshjen e sontme ndaj Espanyol.
Akoma një memorie e freskët, skuadra vuajti për të thyer Sevillan dhe vetëm falë golit të Sergio Ramos në minutën e 93-të arriti t’a çojë ndeshjen në shtesë ku më pas Dani Carvajal shënoi një gol fantastik për t’ju dhënë Madrilenëve trofeun.
Që atëherë, i vetmi rast ku si Portugezi ashtu edhe Uellsiani kanë munguar në të njëjtën ndeshje ka qenë raundet e hershme të Copa Del Rey, që ishin lehtësisht të përballueshme falë edhe kualiteteve të kundërshtarëve.
Sidoqoftë, në sezonin 2013/14, në javën e 37, humbja ndaj Celta Vigos nënkuptoi fundin e shanseve të Real Madridit për titullin, dhe dyshja sulmuese i mungonte aq shumë skuadrës.
Gjatë ndeshjes së sontme ndaj Espanyol, golat do të duhet të vijnë nga dikush tjetër, edhe pse Zidane e ka dëshmuar që nuk ka probleme në mbulimin e mungesave që kur ka marrë drejtimin e klubit në Janarin e vitit 2016, por po flasim për dy super lojtarë dhe kjo nuk do të jetë edhe aq e lehtë.
als_Latn als_Latn als_Latn als_Latn als_Latn